
Kasutusloa väljastamine (Talliinna mnt 52)
1.ASJAOLUD JA MENETLUSE KÄIK
Narva Linnavalituse Arhitektuuri- ja Linnaplaneerimise Ametile laekus 30.01.2014. a. Tallinna mnt 52 kinnistu omanikult rekonstrueeritud fassaadidega kaubanduskeskusele kasutusloa väljastamise taotlus koos ehitamise tehniliste dokumentide, kooskõlastatud projekti ning riigilõivu maksekorraldusega (linnavalitsuse dokumendiregistri nr 971/1-16). 
06.01.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on  18.03.2014 kõrvaldatud.
Ehitusseaduse § 33 lõike 4 kohaselt kasutusluba väljastatakse pärast ehitise ülevaatust ja nõuetele vastavaks tunnistamist. Kasutusloa väljastajal on õigus kaasata ehitise ülevaatuse tegemisse selleks pädevaid isikuid ja institutsioone, kes esitavad oma arvamuse kirjalikult. Ehitusseaduse § 33 lõike 6 kohaselt kasutusloa väljastaja väljastab kasutusloa või keeldub selle väljastamisest 20 päeva jooksul kasutusloa väljastamiseks vajaliku viimase dokumendi esitamise päevast arvates.

         Vastavalt eelnevale kokkuleppele 24.03.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 27.03.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
Ehitiste ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole. 

2.  ÕIGUSLIKUD ALUSED

2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi     nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2  Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada kasutusluba Tallinna mnt 52 kaubanduskeskusele rekonstrueeritud fassaadidega.

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

